**LIETUVOS RESPUBLIKOS ŠVIETIMO IR MOKSLO MINISTRAS**

**Į S A K Y M A S**

**DĖL PEDAGOGINIŲ-PSICHOLOGINIŲ ŽINIŲ KURSO**

2005 m. kovo 17 d. Nr. ISAK-456

Vilnius

Vadovaudamasis Lietuvos Respublikos švietimo įstatymo (Žin., 1991, Nr. [23-593](http://www3.lrs.lt/pls/inter/dokpaieska.showdoc_l?p_id=1480); 2003, Nr. [63-2853](http://www3.lrs.lt/pls/inter/dokpaieska.showdoc_l?p_id=214236); 2004, Nr. [103-3755](http://www3.lrs.lt/pls/inter/dokpaieska.showdoc_l?p_id=236465)) 48 straipsnio 1 dalies 2 ir 3 punktais:

1. Tvirtinu pedagoginių-psichologinių žinių kursą (pridedama).

2. Nustatau:

2.1. Dirbantiems pirminio profesinio mokymo profesijos mokytojams įskaityti iki šio įsakymo įsigaliojimo išklausytą pedagoginių-psichologinių žinių kursą.

2.2. Dirbantiems neformaliojo vaikų švietimo ir pirminio profesinio mokymo profesijos mokytojams, neišklausiusiems pedagoginių-psichologinių žinių kurso, išklausyti šį kursą iki 2007 m. rugsėjo 1 d.

3. Pavedu Mokytojų kompetencijos centrui iki 2005 m. gegužės 1 d. parengti ir pateikti Lietuvos Respublikos švietimo ir mokslo ministrui tvirtinti Pedagoginių-psichologinių žinių kurso išklausymo pažymėjimo formą.

4. Rekomenduoju aukštųjų mokyklų testinių studijų institutams/centrams organizuoti pedagoginių-psichologinių žinių kursus.

ŠVIETIMO IR MOKSLO MINISTRAS REMIGIJUS MOTUZAS

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos švietimo ir mokslo

ministro

2005-03-17 įsakymu Nr. ISAK-456

**PEDAGOGINIŲ-PSICHOLOGINIŲ ŽINIŲ KURSAS**

1. Pedagoginių-psichologinių žinių kursas (toliau – kursas) skirtas asmenims, besirengiantiems dirbti ir dirbantiems pirminio profesinio mokymo profesijos mokytoju arba neformaliojo vaikų švietimo (išskyrus ikimokyklinį ir priešmokyklinį ugdymą) mokytoju ir neišklausiusiems šio kurso.

2. Kurso tikslas – sudaryti sąlygas asmenims įgyti pedagoginių-psichologinių žinių.

3. Kurso planas:

|  |  |  |  |  |  |
| --- | --- | --- | --- | --- | --- |
| Eil. Nr. | Dalyko pavadinimas | Teorinių valandų skaičius | Savarankiško darbo valandų skaičius | Iš viso | Atsiskaitymo forma |
| 1. | Pedagogikos pagrindai | 28 | 12 | 40 | Egzaminas |
| 2. | Pedagoginė psichologija | 28 | 12 | 40 | Egzaminas |
| 3. | Didaktika (atitinkamai pirminio profesinio mokymo profesijos mokytojams arba neformaliojo vaikų švietimo mokytojams) | 28 | 12 | 40 | Egzaminas |

4. Kurso trukmė – 120 valandų.

5. Baigusiesiems kursą išduodamas pažymėjimas, kurio formą nustato ir tvirtina Lietuvos Respublikos švietimo ir mokslo ministras.

\_\_\_\_\_\_\_\_\_\_\_\_\_\_